**Rudens vakarojimas - pasaka**

**,,KAIP MERGAITĖ ŠIRDIES IEŠKOJO“**

Dalyvauja ,,Nykštukų“ gr. vaikai ir jų tėveliai

**VEIKĖJAI:**

* Mergaitė
* Vaikai ir mokytoja
* Jonvabaliai
* Siuvėjai
* Kepėjai
* Dailininkai
* Žydroji Fėja
* Pasakotojas

**Salėje prietema. Salės viduryje dega didelis žibintas ir aplink jį maži žibintai. Paruoštos penkios erdvės: ,,kiemas“, jonvabalių, siuvėjų, kepėjų, dailininkų dirbtuvės. Salės gale – kopėčios...**

**Įeina ,,Nykštukų“ grupės vaikai. Sustoja puslankiu.**

**DAINELĖ ,,NYKŠTUKAI – PYKŠTUKAI“**

**MOKYTOJA.** Sveikinimo žodis susirinkusiems.

**PASAKOTOJAS.** Nuostabus metas prieš Kalėdas – gamta nurimsta, vėlai saulutė keliasi ir leidžiasi anksčiau... Prasideda stebuklų metas, kada gerosios žmonių širdys kuria mažus ir didelius stebuklus. Koks stebuklas nutiko vienai mažai mergaitei – dabar ir kviečiame pažiūrėti....

**Į savo vietas sueina pasakos veikėjai....**

**DAINELĖ ,ŽIBINTAI“**

**PASAKOTOJAS.** Gyveno kartą mergaitė – graži, mylima mamytės ir tėvelio. Tik kažkas buvo nutikę: mergaitė kieme stumdėsi, erzino mažesnius. mušėsi su kitais vaikas...

* Kodėl taip elgiesi? Kam skriaudi kitus. Neturi tu širdies, mergaite...- kartą kieme jai pasakė kaimynė.

**MERGAITĖ.** Nieko ji nesupranta...kaip neturiu – va ji. (Mergaitė klausosi savo širdies – ji tyli). Kas nutiko? Kodėl ji nebeplaka? Kas gali man padėti?

**PASAKOTOJAS.**  Mergaitė prisiminė, kaip mama jai buvo skaičiusi pasaką apie jonvabalius. Jie naktimis šviečia, daug ką mato – gal jie galės patarti kur ieškoti širdies....Štai ir jonvabalių buveinė.

**MERGAITĖ.** Labas vakaras, jonvabaliai. Patarkite, kur surasti man savo širdį?

**PASAKOTOJAS.** Jonvabaliai per daug buvo užsiėmę savo reikalais ir į mergaitę nekreipė dėmesio. Šoko sau ir tiek...

**JONVABALIŲ ŠOKIS.**

**PASAKOTOJAS.** Mergaitei nieko kito neliko, kaip eiti toliau. Ana va, kepėjų trobelė.

**MERGAITĖ.** Tuk-tuk-tuk. Pasakykite darbštieji kepėjai – ar galite man padėti atgaivinti mano širdį. Mano širdelė nebeplaka, kaimynė sakė, kad ji pikta. Gal jūs galite iškepti man naują širdį?

**KEPĖJAI.** Ne, mes mokam tik pyragus kepti.

**KEPĖJŲ DAINELĖ.**

**PASAKOTOJAS.** Nusiminusi mergaitė keliavo toliau. Netrukus pamatė žmones.

**MERGAITĖ.** Gerieji žmonės, prašau man padėti. Ieškau kas galėtų man padovanoti naują gyvą širdį.

**SIUVĖJAI.** Mes siuvėjai: mokam siūti marškinėlius, kelnes, sijonus. Širdies pasiūti tau mes negalim.

**SIUVĖJŲ DAINELĖ.**

**PASAKOTOJAS.** Visai mergaitė nusiminė. Prarado viltį – negi visą gyvenimą ji gyvens be širdies. Niekas negalėjo ar nenorėjo jai padėti. Bet juk geri ketinimai, geros mintys visada pildosi. Žydroji Fėja stebėjo mergaitės pastangas susigrąžinti savo gerą, mylinčią širdį ir nutarė jai padėti. Žydroji Fėja nusileido iš savo nuostabaus grožio buveinės.

**ŽYDROJI FĖJA.** Mergaite, tu labai stengeisi susigrąžinti savo širdį – galiu padėti.

**PASAKOTOJAS. FĖJA** pamojo savo burtų lazdele ir tyliai padainavo širdies atbūrimo dainą. Tuk, širdele, tuk tuk...

**MERGAITĖ.** Ji plaka, ji gyva, ji gyva...

**PASAKOTOJAS.** Mergaitė labai džiaugėsi susigrąžinusi savo mylinčią gyvą, plakančią širdį. Kartu su džiaugėsi jonvabaliai, kepėjai ir siuvėjai....net žvaigždės danguje džiaugėsi....Taip džiaugėsi, kad kartu pašoko draugystės šokį.

**DRAUGYSTĖS ŠOKIS.**

Visi nutarė, kad savo džiaugsmu reikia dalintis, tad kiekvienas iš savo mylinčios širdelės uždegė po žibintą – kad meilė niekada neužgestų, kad meilė ir mylinčios širdys gyventų kiekvienuose namuose.

Vaikai pasiima žibintus ir dainuoja dainelę.

**DAINELĖ ,, ŽIBINTAS“**

**MOKYTOJA.** Baigiamasis žodis. Sveikinimas su artėjančiomis šventėmis.

Žibintus vaikai dovanoja savo šeimoms. Mokytoja pasiūlo tėvams – šeimoms apsikeisti žibintais palinkit vieni kitiems, kad jų šeimose gyventų DORYBĖS. Vaikai kartu su tėveliais vardija dorybes. Po palinkėjimų pasiūloma padaryti bendrą – meilės ratą. Apkabinti įsivaizduojamą Žemę, savo mintimis pripildyti ją Dorybėmis. Pasiūlyti tėveliams mintimis kurti Dorybių žemę, kurioje gyvens jų vaikai. Pasidalinti savo mintimis, įvardinant apie kokią Dorybių žemę jie svajoja. Pasikalbėti apie puoselėjamas šeimų tradicijas.

Scenarijus: mokytoja I. Solovjovienė

Muzikinius numerius ruošė: muzikos mokytoja I. Rauktienė

Dalyvavo: mokytoja J. Sobeckienė

Ugdymo įstaiga: Klaipėdos lopšelis – darželis „Sakalėlis“.